Nafarroako Parlamentuko Eledunen Batzarrak, 2020ko uztailaren 20an egindako bilkuran, ondoko adierazpena onetsi zuen:

"1.- Nafarroako Parlamentuak beharrezko deritzo eskola-jangelak hezkuntza-gune gisa erreibindikatzeari eta profesionalek egiten duten lana baloratu eta duintzeari.

2.- Nafarroako Parlamentuak Hezkuntza Departamentuari eskatzen dio 2020-21 ikasturtearen hasierarako jardute-protokoloa dokumentu bizia izan dadin, halako moldez non jangela-zerbitzua mantentzearen aldeko apustua eginen baitu hezkuntza-jardun presentziala aurreikusten den egoeretarako, betiere ikasleen eta jangeletako langileen osasuna eta segurtasuna une oro bermaturik badago.

3.- Nafarroako Parlamentuak Hezkuntza eta Osasun Departamentuei eskatzen die enpresekin eta langileekin 2020-2021 ikasturtearen hasiera baino lehenago adostu dezaten protokolo integral bat, bermatuko duena jangelak erabiltzea ikasle eta langileentzako segurtasun eta higiene baldintza guztiekin, osasun agintarien gomendioetan oinarriturik" (10-20/DEC-00061).

Iruñean, 2020ko uztailaren 20an

Lehendakaria: Unai Hualde Iglesias